Κεντρική Κατηγορία (NBA)

Η Κεντρική Κατηγορία είναι μία από τις τρεις κατηγορίες της Ανατολικής Περιφέρειας του NBA. Η κατηγορία αποτελείται από πέντε ομάδες: Ιντιάνα Πέισερς, Κλίβελαντ Καβαλίερς, Μιλγουόκι Μπακς, Ντιτρόιτ Πίστονς και Σικάγο Μπουλς. Με εξαίρεση τους Καβαλίερς, όλες οι υπόλοιπες ομάδες εντάχθηκαν από την Κεντροδυτική Κατηγορία.

Η κατηγορία δημιουργήθηκε για πρώτη φορά τη σεζόν 1949-50, ως μία από τις τρεις (μαζί με τη Δυτική και την Ανατολική) στις οποίες χωρίστηκαν οι τότε 17 ομάδες του πρωταθλήματος. Όμως, οι ομάδες μειώθηκαν μετά το τέλος της περιόδου και η κατηγορία διαλύθηκε.

Χρειάστηκε να δημιουργηθεί ξανά πριν την έναρξη της αγωνιστικής περιόδου 1970-71, όταν οι ομάδες στο πρωτάθλημα αυξήθηκαν από 14 σε 17, με την έλευση των Κλίβελαντ Καβαλίερς, Μπάφαλο Μπρέιβς και Πόρτλαντ Τρέιλ Μπλέιζερς. Οι ομάδες χωρίστηκαν σε δύο περιφέρειες (τη Δυτική και την Ανατολική), που η κάθε μία χωριζόταν με τη σειρά της σε δύο κατηγορίες. Η Κεντρική Κατηγορία ξεκίνησε με τέσσερις ομάδες: τους Ατλάντα Χοκς, τους Καβαλίερς, τους Μπάλτιμορ Μπούλετς και τους Σινσινάτι Ρόγιαλς. Οι Χοκς εντάχθηκαν από την Δυτική Κατηγορία, ενώ οι Μπούλετς και οι Ρόγιαλς από την Ανατολική.

Οι Μπακς έχουν τους περισσότερους τίτλους στην κατηγορία μετρώντας 11, ενώ ακολουθούν οι Πίστονς με 9, οι Μπουλς με 8 και οι Καβαλίερς με 7 κατακτήσεις. Δώδεκα φορές ομάδα της κατηγορίας κατέκτησε το πρωτάθλημα του NBA (6 φορές οι Μπουλς, 3 οι Πίστονς και από 1 οι Μπακς, οι Μπούλετς και οι Καβαλίερς). Τη σεζόν 2005-06 και οι πέντε ομάδες πήραν την πρόκριση για τα πλέι-οφ της διοργάνωσης.

Ομάδες

Τρέχουσες ομάδες

Προηγούμενες ομάδες

Ημερολόγιο ομάδων

Πρωταθλητές κατηγορίας

Τίτλοι ανά περίοδο

Τίτλοι ανά ομάδα

Αγωνιστική περίοδος 1949-50
Πριν την έναρξη της σεζόν 1949-50, το BAA συγχωνεύτηκε με το NBL και δημιούργησαν το NBA. Ο αριθμός των ομάδων αυξήθηκε σε 17, οι οποίες χωρίστηκαν σε τρεις κατηγορίες με γεωγραφικά κριτήρια. Έτσι, δημιουργείται η Κεντρική Κατηγορία με 5 ομάδες. Οι Μινεάπολις Λέικερς, οι Ρότσεστερ Ρόγιαλς, οι Σαιντ Λούις Μπόμπερς, οι Σικάγο Σταγκς και οι Φορτ Γουέιν Πίστονς εντάσσονται από τη Δυτική Κατηγορία. Στο τέλος της περιόδου, οι Λέικερς αναδείχθηκαν πρωταθλητές τόσο στην κατηγορία όσο και στο πρωτάθλημα. Πριν την έναρξη της σεζόν 1950-51, έξι ομάδες αποχώρησαν από το πρωτάθλημα και η κατηγορία διαλύθηκε. Οι Μπόμπερς και οι Σταγκς αποσύρθηκαν οριστικά, ενώ οι υπόλοιπες εντάχθηκαν ξανά στη Δυτική Κατηγορία.

Παραπομπές

Εξωτερικοί σύνδεσμοι 
 

Κατηγορίες του NBA
Ατλάντα Χοκς
Ιντιάνα Πέισερς
Κλίβελαντ Καβαλίερς
Μιλγουόκι Μπακς
Ντιτρόιτ Πίστονς
Ορλάντο Μάτζικ
Σαν Αντόνιο Σπερς
Σάρλοτ Χόρνετς
Σικάγο Μπουλς
Τορόντο Ράπτορς
Χιούστον Ρόκετς